Rauði krossinn tekur við Alþjóðahúsi
Fulltrúar Reykjavíkurdeildar Rauða kross Íslands skrifuðu í dag undir þjónustusamning við Reykjavíkurborg, Hafnarfjarðarbæ og Kópavogsbæ um rekstur Alþjóðahússins við Hverfisgötuna. Frá og með 1. febrúar verður Alþjóðahúsið að fullu rekið af Rauða krossinum.
Rauði kross Íslands markaði sér þá stefnu á aðalfundi félagsins á síðasta ári að vinna að málefnum útlendinga og virkja fólk af erlendum uppruna í starfi félagsins. Með rekstri Alþjóðahússins gefast aukin tækifæri til að vinna markvist að því að framfylgja þeirri stefnu.
Fyrir var Alþjóðahúsið rekið sameiginlega af sveitarfélögunum þremur auk Seltjarnarnesbæjar og Reykjavíkurdeild Rauða krossins. Nú færist það algjörlega undir Rauða krossins, en með þjónustusamningnum er svo búið um hnútana að umrædd sveitarfélög munu áfram standa straum af útgjöldum vegna hússins.
Markmið þjónustusamningsins er að stuðla að því að íbúar landsins nýti kosti fjölmenningarlegs samfélags þar sem jafnrétti og gagnkvæm virðing einkenna samskipti fólks af ólíkum uppruna og gera útlendingum sem flust hafa til landsins kleift að taka virkan þátt í íslensku samfélagi.
Alþjóðahúsið hefur frá stofnun þess 2001 áunnið sér sess sem miðstöð fjölmenningarlegra samskipta íbúa á höfuðborgarsvæðinu. Þar er hægt að fá upplýsingar um íslenskt samfélag og stjórnsýslu sem er ómetanlegt fyrir fólk sem er nýkomið til landsins – og einnig þá sem hafa verið hér lengur.
Fulltrúar Reykjavíkurdeildar Rauða kross Íslands skrifuðu í dag undir þjónustusamning um rekstur Alþjóðahússins við Hverfisgötuna.
Rauði kross Íslands markaði sér þá stefnu á síðasta ári að vinna að málefnum útlendinga og virkja fólk af erlendum uppruna í starfi félagsins.
Markmið þjónustusamningsins er að stuðla að því að íbúar landsins nýti kosti fjölmenningarlegs samfélags
Alþjóðahúsið hefur áunnið sér sess sem miðstöð fjölmenningarlegra samskipta íbúa á höfuðborgarsvæðinu.